stanford-oval/wikipedia huggingface dataset:
באייק מסיווה
קבלה וביקורות

באייק זכה לביקורות חיוביות ממבקרים וממעריצי הסדרה, ודמותו דורגה בראש מספר רשימות המדרגות את הפרוטגוניסטים הראשיים.
במקום השני ברשימות המגזינים Comic Book Resources, ו-FandomWire.
במקום השלישי ברשימת המגזין ONE37PM.
במקום הרביעי ברשימות המגזינים Screen Rant ו-WatchMojo.
במקום החמישי ברשימת המגזין Game Rant.
כמו כן, הדמות מדורגת במקום השישי ברשימת המגזין PC Gamer, במקום השביעי ברשימת המגזין Twinfinite, במקום השמיני ברשימת המגזין The Gamer, במקום ה-15 ברשימת המגזין Kotaku ובמקום ה-22 ברשימה של מגזין +Gamesradar.
דמותו של באייק הוכרזה בתור הדמות החדשה הטובה ביותר בטקס פרסי השנה של מגזין Giant Bomb לשנת 2017, והיא זכתה בפרס הישגים מיוחדים לדמות של האקדמיה לאמנויות ולמדעים אינטראקטיבים לשנת 2018. עבור גילום דמותו של באייק, השחקן אבובכר סלים זכה למועמדות בטקס פרסי המשחקים מטעם האקדמיה הבריטית לאמנויות הקולנוע והטלוויזיה, בנוסף לבחירתו כאחד מעשרים "הבריטים פורצי הדרך בתעשיית הקולנוע, המשחקים והטלוויזיה", וזאת כאשר הליהוק שלו לדמותו של באייק וביצועו זכה להוקרה בידי BAFTA.
קיימות ביקורות שונות על המורכבות כמו גם הניגודיות שבזהותו ובאישיותו של באייק - דמות חביבה עם מאפיינים אמפתיים אך גם רוצח מחושב וחסר רחמים שהרג מאות רבות של אויבים במהלך חייו כחלק ממסע הנקמה שלו. קלבייר נלסון ג'וניור ממגזין Rock, Paper, Shotgun החשיב את הדמות לארכיטיפ האבהי הטוב ביותר במשחקי וידאו. אליס בל ממגזין Videogamer.com החשיבה את באייק לפרוטגוניסט טוב בהרבה מאציו, שהיה גם הוא דמות מועדפת עליה. במאמר מפברואר 2019, ג'ייסון גיסאו ממגזין Game Informer שיבח את אפיון דמותו של באייק כאחת הייצוגים הנאמנים ביותר לשחורים במשחקי וידאו.
מערכת היחסים בין באייק לבין איה זכתה לתשבחות המבקרים. צוות המגזין Kotaku החשיב את הנישואים בין השניים לאחד הנרטיבים החזקים בסיפור המשחק. פטריק קלפק ממגזין Vice מצא שמערכת היחסים ביניהם כמו גם האבל המשותף שלהם על מות בנם היו רבי עוצמה ואמינים, וכי זה הופך את המשחק "אוריג'ינס" לחוויה בלתי נשכחת באותה מידה כמו הצגתה של מערכת הקרבות החדשה.
כתגובה לביקורות החיוביות על באייק, המנהל האמנותי לשעבר של יוביסופט, סרז' הסקוט, ציין שהדמות ייתכן ותופיע בסדרת טלוויזיה או עיבוד קולנועי עתידי לצידה של איה. מאט קים ממגזין US Gamer הציע שהסקוט ויתר על האפשרות ליצור המשך ישיר למשחק Origins בכיכובם של באייק ושל איה, וזאת עקב ההעדפה לחקור תקופות זמן היסטוריות חדשות ושונות מאשר להתמקד בדמויות קיימות.
ביאורים

↑  המקור ל"זינוק האמונה" המסורתי של המתנקשים.
↑  במשימת התנקשות זו, המאבק באאודורוס גורם לבאייק לשחרר את הלהב הנסתר בפתאומיות, מה שלמעשה קוטע את אצבעו והוא נאלץ לצרוב אותה כדי לעצור את הדימום. פעולה זו מאומצת בהמשך על ידי חברי הנחבאים ואחוות המתנקשים כסימן לנאמנות בבאייק.
ארגון גני החיות הישראלי

| --- | --- |

 מדינה:  ישראל
 חברים:  תבנית:Wikidata list
 יושב ראש:  זיו איילון ואורן בן-יוסף[דרוש מקור]
 תקופת הפעילות:  2002–הווה (כ־23 שנים)
 קואורדינטות:  32°02′42″N 34°49′30″E﻿ / ﻿32.045°N 34.825°E﻿ / 32.045; 34.825
 he
 
ארגון גני החיות הישראלי, הוקם ב-2002 ומאגד בתוכו שישה גני חיות ישראלים: גן החיות התנ"כי בירושלים, הספארי ברמת גן, החי פארק בקריית מוצקין, גן גורו, גן החיות הלימודי בחיפה ומדבריום בבאר שבע. תנאי הקבלה לארגון מושתתים על הקריטריונים שנקבעו על ידי הארגון האירופאי של גני החיות, EAZA.
ה"חי פארק" בקריית מוצקין, אחד מגני החיות החברים בארגון
יו"ר הארגון הוא יהודה בר, שהיה בעבר מנכ"ל הספארי.
ראו גם

האיגוד העולמי של גני חיות ואקווריומים
האיגוד האירופאי של גני החיות והאקווריומים
(If You're Not in It for Love)

"(If You're Not in It for Love) I'm Outta Here!" הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השני, The Woman in Me. השיר יצא לאור ב-15 בנובמבר 1995, כסינגל הרביעי מתוך האלבום, וכסינגל השביעי של טוויין.
עם יציאתו נכנס השיר אל המקום ה-1 במצעד שירי הקאנטרי של קנדה.
רקע וכתיבה

בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון הפופ רוק.
בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר.
וידאו קליפ

הווידאו קליפ המלא שיצא עבור השיר בוים על ידי סטיבן גולדמן וצולם בניו יורק שבארצות הברית. הקליפ צולם ב-4 בנובמבר 1995 ופורסם אחד עשר ימים לאחר מכן. בתחילת הקליפ, ניתן לראות את טוויין כשאורות כחולים מקיפים אותה.
נכון ל-31 באוגוסט 2019, מונה הצפיות של הקליפ עומד על כ-2.1 מיליון צפיות.
מיקומי שיא

|   ‏‏‏  מצעדים ודירוגים (1995)> מדינה |   ‏‏‏  מצעדים ודירוגים (1995)> מצעד |   ‏‏‏  מצעדים ודירוגים (1995)> מיקום שיא |   ‏‏‏  מצעדים ודירוגים (1995)>  |
| --- | --- | --- | --- |
|  אוסטרליה | מצעד הסינגלים האוסטרלי | 5 |  |
|  ארצות הברית | בילבורד הוט 100 | 74 |  |
|  ארצות הברית | מצעד שירי הקאנטרי | 1 |  |
|  קנדה | מצעד שירי הקאנטרי הקנדי | 1 |  |
|  קנדה | מצעד השירים העכשוויים למבוגרים | 49 |  |
|   ‏‏‏  מצעדי סוף שנה (1995)> מדינה |   ‏‏‏  מצעדי סוף שנה (1995)> מצעד |   ‏‏‏  מצעדי סוף שנה (1995)> מיקום שיא |   ‏‏‏  מצעדי סוף שנה (1995)>  |
| --- | --- | --- | --- |
|  אוסטרליה | מצעד הסינגלים האוסטרלי | 87 |  |
|  ארצות הברית | מצעד שירי הקאנטרי | 12 |  |
|  קנדה | מצעד שירי הקאנטרי | 2 |  |
הערות שוליים

↑  רדיו • תקליטור 5 אינץ' • מקסי סינגל • קלטת שמע • תקליט 7 אינץ' • תקליט 12 אינץ'
↑  Shania Twain - (If You're Not In It For Love) I'm Outta Here!, Discogs (באנגלית)
↑  Library and Archives Canada, Image : RPM Weekly, www.bac-lac.gc.ca, ‏2013-07-17
↑  Shania Twain - Whose Bed Have Your Boots Been Under, Discogs (באנגלית)
↑  Shania Twain - The Woman In Me (Needs The Man In You), Discogs (באנגלית)
↑  Shania Twain - (If You're Not In It For Love) I'm Outta Here!, Discogs (באנגלית)
↑  Shania Twain - Greatest Hits, Discogs (באנגלית)
1 2  Shania Twain - (If You're Not In It For Love) I'm Outta Here! (Remix Version) (באנגלית), נבדק ב-2019-08-31
| שאניה טוויין |
| --- | --- | --- |
| דיסקוגרפיה • וידאוגרפיה • פרסים ומועמדויות | דיסקוגרפיה • וידאוגרפיה • פרסים ומועמדויות |  |
| אלבומי אולפן | Shania Twain • The Woman in Me • Come On Over • Up! • Now • Queen of Me |  |
| אלבומי הופעה | Still the One: Live from Vegas |  |
| אלבומי אוסף | The Complete Limelight Sessions • Greatest Hits • Not Just a Girl (The Highlights) |  |
| אלבומי וידאו | Shania Twain Live • The Platinum Collection • The Specials • Up! Live in Chicago • Up! Close and Personal • Still the One: Live from Vegas |  |
| סיבובי הופעות | Come On Over Tour • Super Bowl XXXVII halftime show • Up! Tour • Shania: Still the One • Rock This Country Tour • Now Tour • Let's Go! • Queen of Me Tour |  |
| טלוויזיה וקולנוע | "למה לא? עם שאניה טוויין" • "טריידינג פיינט" • "להאמין בך" |  |
| ערכים קשורים | "שאניה: חיים בשמונה אלבומים" • מרכז שאניה טוויין • רוברט ג'ון "מאט" לאנג |  |
| שאניה טוויין – סינגלים |
| --- | --- | --- |
| Shania Twain | "What Made You Say That" • "Dance with the One That Brought You" • "You Lay a Whole Lot of Love on Me" |  |
| The Woman in Me | "Whose Bed Have Your Boots Been Under?" • "Any Man of Mine" • "The Woman in Me (Needs the Man in You)" • "(If You're Not in It for Love) I'm Outta Here!" • "You Win My Love" • "No One Needs to Know" • "Home Ain't where His Heart Is (Anymore)" • "God Bless the Child" |  |
| Come On Over | "Love Gets Me Every Time" • "Don't Be Stupid (You Know I Love You)" • "You're Still the One" • "From This Moment On" • "When" • "Honey, I'm Home" • "That Don't Impress Me Much" • "Man! I Feel Like a Woman!" • "You've Got a Way" • "Come On Over" • "Rock This Country!" • "I'm Holdin' On to Love (To Save My Life)" |  |
| Up! | "I'm Gonna Getcha Good!" • "Up!" • "Ka-Ching!" • "Forever and for Always" • "Thank You Baby! (For Makin' Someday Come So Soon)" • "She's Not Just a Pretty Face" • "When You Kiss Me" • "It Only Hurts When I'm Breathing" |  |
| Greatest Hits | "Party for Two" • "Don't!" • "I Ain't No Quitter" |  |
| Now | "Life's About to Get Good" • "Swingin' with My Eyes Closed" • "Who's Gonna Be Your Girl" • "We Got Something They Don't" |  |
| Queen of Me | "Waking Up Dreaming" • "Giddy Up!" |  |
| שירים אחרים | "Shoes" • "Today Is Your Day" • "Endless Love" • "Forever and Ever, Amen" • "Unhealthy" |  |
| --- | --- |
בקרת זהויות :  MusicBrainz release group: f2424377-bb2f-4535-a3aa-239e8af26e67
(What Is)

| --- | --- |

 סינגל שיווקי בביצוע ג'ניפר לופז
 מתוך האלבום Love?
 יצא לאור:  22 באפריל 2011
 תאריך הקלטה:  2009
 סוגה:  אלקטרופופ
 שפה:  אנגלית
 אורך:  4:27
 חברת תקליטים:  איילנד
 כתיבה:  וינטר גורדון, ד'מיל
 הפקה:  ד'מיל, קוק הרל
(What Is) Love? (בעברית: (מה זו) אהבה?) הוא סינגל שיווקי שהוקלט על ידי הזמרת האמריקאית ג'ניפר לופז, מתוך אלבומה השביעי, Love?. השיר יצא לאור ב-22 באפריל 2011, כסינגל שיווקי רשמי ממנו. השיר היה אמור לצאת ביחד עם Love?, ב-26 באפריל 2011, אך הוחלט שהוא יצא ב-22 אפריל 2011, על ידי חברת התקליטים איילנד רקורדס, דרך מסע פרסום בדף הפייסבוק של לופז.
השיר הגיע למקום ה-121 במצעד שבקוריאה הדרומית, וה-33 במצעד הספרדי.
רקע וכתיבה

השיר נכתב על ידי וינטר גורדון וד'מיל, והופק על ידי ד'מיל וקוק הרל, שהפיק לה גם סינגל שיווקי נוסף מן האלבום, "Good Hit". בספוטיפיי צבר השיר 8 מיליון השמעות, תוך שפורסמו עליו שלל ביקורות בשלל אתרים שונים.
What Is Love (חלק II)

במהלך מסיבת ההשמעה הראשונה שנעשתה עבור האלבום ב-2009, מגזין ראפ-אפ גילה שז'ן-באטיס יצר גרסה שנייה של השיר הנקראת, "What Is Love" (חלק II)". מדובריה של לופז נאמר כי הגרסה תתווסף לאלבום, אך לבסוף הוחלט לוותר עליה והיא לא נכללה באף אלבום של לופז. בגרסה זו יש קטעים הלקוחים מהשיר "War" של אדווין סטאר. השיר הודלף לאתרי האינטרנט ב-20 באפריל 2013. סאגר כתב כי השיר "כנראה לא על [מארק] אנתוני (בעלה לשעבר) – אבל בהחלט קל לפרש את זה ככזה.
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  ספרד | PROMUSICAE | 33 |  |
|  קוריאה הדרומית | סירקל צ'ארט | 121 |  |
אלן קורדונר

| --- | --- |

אלן קורדונר
 לידה:  2 באפריל 1950 (בן 74) סטוקהולם, שוודיה 
 מדינה:  הממלכה המאוחדת 
 מקום לימודים:  בית ספר יוניברסיטי קולג' 
 פרופיל ב-IMDb
 
אלן קורדונר (באנגלית: Allan Corduner; נולד ב-2 באפריל 1950) הוא שחקן יהודי-בריטי. קורדונר מרבה להופיע בתיאטרון, בקולנוע ובטלוויזיה גם בבריטניה וגם בארצות הברית. קולו מוכר מהופעותיו בתסכיתי רדיו, בספרי שמע ובתוכניות טלוויזיה דוקומנטריות. תפקידו הידוע ביותר הוא בדמות ארתור סאליבן בסרטו של מייק לי "טופסי טורווי"(אנ').
ביוגרפיה

קורדונר נולד בסטוקהולם בירת שוודיה. הוא גדל בבית יהודי חילוני בצפון לונדון עם הוריו ואחיו הצעיר. אמו נמלטה עם משפחתה ב-1938 מגרמניה הנאצית לבריטניה. אביו נולד בהלסינקי שבפינלנד לאם פינית ואב אוקראיני ממוצא יהודי ספרדי. הוריו של קורדונר התיישבו תחילה בסטוקהולם, וכשהיה בן שנה עברה המשפחה ללונדון. בביתו היה תמיד עניין במוזיקה ובאמנויות, והשאיפה שלו כילד הייתה להיות מנצח תזמורת או פסנתרן קונצרטים. הוא למד בקולג' האוניברסיטאי בהמפסטד. על אף שקורדונר הפך לפסנתרן ג'אז וקלאסי מיומן, השאיפות המוזיקליות שלו פינו את מקומן למשחק כשהתחיל ללמוד באוניברסיטת בריסטול ובבית הספר למשחק של תיאטרון בריסטול אולד ויק(אנ').
קריירה

קורדונר הרבה להופיע בתיאטרון בווסט אנד שבלונדון ובברודוויי, כמו גם בטלוויזיה ובסרטי קולנוע. בנוסף שיחק במחזות רדיופוניים של ה-BBC בהם "עלייתו הנמנעת של ארתורו אוי", "Insignificance" ו"פאני ואלכסנדר". קולו מוכר למאזיני ספרי שמע כגון "גנבת הספרים". בטלוויזיה הופיע בין השאר בסדרה "Exile", בפרק ב"רציחות במידסומר" של ITV, בדרמה של סטיבן פוליאקוף "Dancing on the Edge", ובתפקיד אנדריאה דל ורוקיו בשתי העונות הראשונות של הסדרה "הסודות של דה וינצ'י" של רשת Starz. עוד שיחק בעונות החמישית והשישית של סדרת הטלוויזיה "הומלנד" של רשת שואוטיים.
בשנתיים הראשונות אחרי סיום הלימודים בבית הספר למשחק הופיע קורדונר כשחקן מקצועי במגוון תפקידים בתיאטרון הרפרטוארי של ניוקאסל. בהמשך שיחק בתיאטרון רפרטוארי בברמינגהאם עם להקת השחקנים (Actors' Company), עד שחזר ללונדון והחל להופיע בווסט אנד. הופעת הבכורה שלו בלונדון הייתה במחזה "Once a Catholic"(אנ') מאת מרי או'מאלי(אנ') בתיאטרון וינדהאמס. קורדונר הופיע פעמים אחדות בתיאטרון רויאל קורט במחזות כגון "Three Birds Alighting on a Field" ו-"Fucking Games", וכן במחזה "Serious Money" מאת קריל צ'רצ'יל. הפקה זו הועברה מהווסט אנד לברודוויי בניו יורק. בברודוויי זכה קורדונר לשבחים על הופעתו בתפקיד אצ'ס במחזמר "טיטניק". בפברואר 2014 שיחק שוב בתפקיד אצ'ס בקונצרט על פי המחזמר ב"אוורי פישר הול" בניו יורק, יחד עם הקאסט המקורי של המחזמר. הוא שיחק בתפקיד פריץ ליטן(אנ') במחזה "Taken at Midnight"(אנ') מאת מארק הייהרסט בתיאטרון פסטיבל צ'יצ'סטר(אנ') ואחר כך בתיאטרון רויאל היימרקט בווסט אנד.
אחד מתפקידיו הראשונים של קורדונר בקולנוע היה ב-1982 בסרט "ינטל" בכיכובה של ברברה סטרייסנד. תפקידו המוכר ביותר הוא גילום דמותו של סר ארתור סאליבן בסרט "טופסי-טורווי" של מייק לי משנת 1999, זו הייתה הפעם הראשונה בה שיחק בתפקיד ראשי בסרט קולנוע. קורדונר שיחק בז'אנרים שונים של סרטי קולנוע כגון סרט הפעולה "התנגדות", קומדיית האימה "בורק והר" והמערבון "Medicine Men". ב-2015 השתתף בסרט "האישה בזהב" וב-2016 שיחק בסרט "פלורנס פוסטר ג'נקינס" בכיכובה של מריל סטריפ.
ב-2009 ביים קורדונר לראשונה סרט קצר בשם "An Act of Valour" שכתב בן זוגו לחיים יוהה סורולה. הקרנת הבכורה של הסרט הייתה במרץ 2010 בפסטיבל הקולנוע ההומו-לסבי בלונדון של מכון הסרטים הבריטי. ב-2010 ביים קורדונר חלק אחד מהפקה של שתי הצגות מאת יוהאן אוגוסט סטרינדברג בתיאטרון ארקולה בלונדון. המחזות היו "Pariah" שביים קורדונר ו"היותר חזקה" בבימויה של ג'יין ברטיש.
קולו של קורדונר מוכר למאזיני תוכניות הרדיו של ה-BBC כגון "Insignificance", "עלייתו הנמנעת של ארתורו אוי" ו"פאני ואלכסנדר". הוא דיבב דמויות שונות במשחקי וידאו שונים בהם משחקי הארי פוטר, שבהם דיבב את סוורוס סנייפ, לוציוס מאלפוי, פיליוס פליטוויק וארגוס פילץ'. ב-2015 דיבב קורדונר דמות במשחק הווידאו "Bloodborne".
קורדונר הוא קריין בתוכניות דוקומנטריות כגון "Fish Warrior" בערוץ נשיונל ג'יאוגרפיק. הוא הקליט ספר מוקלט ספרי שמע להוצאת Simply Audiobooks, הבולטים שבהם "גנבת הספרים" ו"מוות של דיו".
חיים אישיים

קורדונר חי בלונדון ובניו יורק יחד עם בן זוגו השחקן והסופר הפיני יוהה סורולה. השניים נפגשו בלונדון ב-2006 והם נרשמו במסגרת איחוד אזרחי בדצמבר 2009. באוגוסט 2013 התחתנו בני הזוג בניו יורק.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1981 |  | Sredni Vashtar | מורטימר | הסרט היה מועמד לפרס אוסקר לסרט קצר, וזכה בפרס באפט"א לסרט הקצר הטוב ביותר |
| 1983 | ינטל | Yentl | שימלה |  |
| 1985 |  | Bad Medicine | ד"ר דיאז |  |
| 1988 | שיחות לילה | Talk Radio | וינס / מוריס |  |
| 1989 | יוצרי הצללים | Fat Man and Little Boy | פרנץ גתה | שם הפצה נוסף "Shadow Makers" |
| 1991 | אדוארד השני | Edward II | משורר |  |
| 1992 | סמוך על קולומבוס | Carry On Columbus | סם |  |
| 1994 |  | A Business Affair | אורח בארוחה |  |
| 1993 | לב המאפליה | Heart of Darkness | ורמה | סרט טלוויזיה |
| 1996 | חיים ובועטים | Alive and Kicking | תרפיסט |  |
| 1996 | נורמה ג'ין(אנ') | Norma Jean & Marilyn | בילי ויילדר | סרט טלוויזיה של HBO |
| 1997 |  | Food of Love | ג'וזף מנסוריאן |  |
| 1998 | המתחזים | The Impostors | קפטן |  |
| 1999 | טופסי-טורווי | Topsy-Turvy | סר ארתור סאליבן |  |
| 2000 | הסוד של ג'ו גולד | Joe Gould's Secret | פרנסיס מקרודן |  |
| 2001 |  | The Search for John Gissing | פרנסואה "פולר" פיולר |  |
| 2001 | האזור האפור | The Grey Zone | מיקלוש ניסלי |  |
| 2001 | אני בלעדייך | Me Without You | מקס |  |
| 2002 | מייל לאור הירח | Moonlight Mile | סטן מייקלס |  |
| 2004 | לילה ויום | De-Lovely | מונטי וולי |  |
| 2004 | וירה דרייק | Vera Drake | פסיכיאטר |  |
| 2004 | הסוחר מוונציה | The Merchant of Venice | תובל |  |
| 2005 | גדול מהשמיים | Bigger Than the Sky | קיפי ניוברג |  |
| 2005 | הרוזנת הלבנה | The White Countess | סמואל פיינשטיין |  |
| 2007 | פרד קלאוס | Fred Claus | ד"ר גולדפרב |  |
| 2008 |  | The Waiting Room | אבא של פיונה |  |
| 2008 | התנגדות | Defiance | שמעון הרץ |  |
| 2009 | מר אף אחד | Mr. Nobody | ד"ר פלדהיים |  |
| 2010 | בורק והר | Burke and Hare | נייספור |  |
| 2012 |  | An Enemy To Die For | מרטין |  |
| 2012 | היחידה | The Sweeney | דוקטור |  |
| 2014 | קרוב יותר לירח | Closer to the Moon | פלאביו |  |
| 2015 | האישה בזהב | Woman in Gold | גוסטב בלוך-באואר |  |
| 2016 |  | Medicine Men | אוסוולד גודפרי |  |
| 2016 | פלורנס פוסטר ג'נקינס | Florence Foster Jenkins | ג'ון טוטן |  |
| 2017 | שאהבה נפשי | Disobedience | משה הרטוג |  |
| 2022 | טאר המנצחת | TÁR | סבסטיאן בריקס |  |
| TBA |  | Family |  |  |
| TBA |  | The Entertainment System Is Down |  |  |
תיאטרון

"ספינת השעשועים", תיאטרון קרוסיבל בשפילד
"Taken at Midnight", תיאטרון פסטיבל צ'יצ'סטר, תיאטרון היימרקט
הופעות; גרייט הול מאגי, דרי, צפון אירלנד
"תשוקה", דונמאר ורהאוס
זכייה בפרס איבנינג סטנדרד למחזמר הטוב ביותר ב-2010
"הלו, דולי!", התיאטרון הפתוח בריג'נטס פארק
זכייה בפרס איבנינג סטנדרד למחזמר הטוב ביותר ב-2009
זכייה בפרס אוליבייה לשנת 2010 להפקה מחודשת של מחזמר הטוב ביותר, הכוריאוגרפיה הטובה ביותר, השחקנית הטובה ביותר במחזמר (סמנתה ספירו)
"מראה מעל הגשר", תיאטרון הדוכס מיורק
"Born in the Gardens", התיאטרון המלכותי
"הנרגן"; וסט יורקשייר פלייהאוס, לידס
"מסיבת יום הולדת", תיאטרון מק'קרטר, פרינסטון ניו ג'רזי, ארצות הברית
"Two Thousand Years", התיאטרון המלכותי הלאומי
"The Comedians", תיאטרון אקרון, ניו יורק
"Fucking Games", תיאטרון רויאל קורט
"The Heart of Art", אוף ברודוויי, ניו יורק
"טיטניק", תיאטרון לונט-פונטיין, תיאטראות ברודוויי, ניו יורק
"רוסמרהולם", יאנג ויק
"Three Birds Alighting on a Field", תיאטרון רויאל קורט
"The Boys Next Door", תיאטרון הקומדיה
"Marya", אולד ויק
"The Beaux' Stratagem", התיאטרון המלכותי הלאומי
"Ice Cream", תיאטרון רויאל קורט
"Serious Money", תיאטרון רויאל קורט ותיאטרון וינדהאם; תיאטראות ברודוויי, ניו יורק
"חלום ליל קיץ", התיאטרון הפתוח בריג'נטס פארק
"No End of Blame", אוקספורד פלייהאוס ותיאטרון רויאל קורט
"Once a Catholic", תיאטרון וינדהאם
"Misalliance", התיאטרון הרפרטוארי בברמינגהאם
"האמזונות", Actor's Company
"הבדרן", Actor's Company
הערות שוליים

↑  Interview: Allan Corduner
↑  Burke and Hare – John Landis Talks Horror; New Image
↑  Search Results for - Allan Corduner -
↑  "Episode 1.5 - The Day Simon Felt The Family Was Ready To Be Healed". British Comedy Guide. נבדק ב-7 בספטמבר 2010. {{cite web}}:  (עזרה)
↑  SAMANTHA SPIRO; Reporter: Caroline Bishop, first published Wed 29 Jul 2009
| --- | --- |
בקרת זהויות :  NLI: 987007442509005171  BIBSYS: 9016999  BnF: cb14166485w (data)  GND: 1062122593  ISNI: 0000 0001 1935 6558  LCCN: no00064268  MusicBrainz: 76729969-c68b-4f6d-b850-a95a4c69b2d8  NKC: xx0155680  NLA: 48864079  NLK: KAC2020L5872  NTA: 203162021  SUDOC: 170745031  VIAF: 66674819   WorldCat (עם VIAF): 66674819 
קורדונר (מימין) ובן זוגו יוהה סורולה באפריל 2015
הפשיטות המונגוליות על ארץ ישראל

הפשיטות המונגוליות על ארץ ישראל התרחשו לקראת תום תקופת מסעי הצלב, כהמשך להצלחה הזמנית של פלישות המונגולים לסוריה, בעיקר בשנים 1260 ו-1300. לאחר כל אחת מהפלישות לסוריה הייתה תקופה של כמה חודשים שבמהלכה יזמו כוחות של האימפריה המונגולית, שהשתייכו לשושלת האילח'אנית, מספר פשיטות בשטח ארץ ישראל, והרחיקו דרומה עד עזה.
הפשיטות נערכו על ידי כוחות מונגוליים קטנים יחסית, ונועדו בעיקר למטרות שוד וביזה, ולא לצורך כיבוש ארוך טווח של טריטוריות. נראה כי לא הייתה למונגולים כוונה לשלב את ארץ ישראל באימפריה המונגולית. הפשיטות שלהם לסוריה ולארץ ישראל נמשכו לא יותר ממספר חודשים בכל פעם, ולאחר מכן נהגו המונגולים לסגת אל מעבר לנהר פרת, והכוחות הממלוכים ממצרים חזרו והשתלטו על השטח כמעט ללא התנגדות.
המערכות המונגוליות של 1260

ב-1258 כבשו המונגולים בהנהגת הולגו חאן את מרכז הכוח העיקרי של העולם המוסלמי, העיר בגדאד, ובזאת שמו קץ לשושלת בית עבאס. אחרי בגדאד בא תורה של סוריה שתחת שלטון השושלת האיובית. כוחות מונגוליים, שכללו גם נוצרים ממדינות חסות או ממדינות שנכבשו על ידי המונגולים כדוגמת גאורגיה, ממלכת קיליקיה הארמנית ונסיכות אנטיוכיה, כבשו את העיר חלב, וב-1 במרץ 1260 גם את דמשק, ובכך הביאו קץ גם לשושלת האיובית.
לאחר שהושמדו מרכזי כוח המוסלמיים של דמשק ובגדאד, הפכה קהיר שתחת שלטון הממלוכים למרכז הכוח המוסלמי. ייתכן שהמונגולים היו ממשיכים בהתקדמותם דרך ארץ ישראל לעבר מצרים, אך הם נאלצו לעצור את הפלישה בשל סכסוך פנימי בטורקסטן. הולגו נפרד עם רוב כוחותיו, כשהוא משאיר מאחוריו 10,000 פרשים מונגוליים בסוריה תחת פיקודו של קיטבוקה (אנ') (כיתבוגא), מצביא נוצרי נסטוריאני, על מנת לשלוט בשטחים שנכבשו.
קיטבוקה המשיך במתקפה וכבש את בעלבכ, מבצר נמרוד ועג'לון, ושלח חבורות פשיטה מונגוליות עמוק יותר לתוך ארץ ישראל, שהרחיקו עד אשקלון. את ירושלים, שאך בקושי שוקמה אחרי שננטשה והוחרבה לחלוטין 16 שנים לפני-כן על ידי האימפריה הח'ווארזמית, החריבו וכל תושביה היהודים ברחו או נפלו בחרב. ספרי הקודש הוברחו לשכם. הרמב"ן שהגיע לעיר שבע שנים לאחר המתקפה כתב: "רבה העזובה וגדול השממון וכל המקודש מחברו חרב מחברו, ירושלים חרבה מכל ערי יהודה, וארץ יהודה מן הגליל". חיל מצב מונגולי בן כ-1,000 חיילים הוצב בעזה, וחיל מצב נוסף הוצב בשכם.
הולגו אף שלח מסר ללואי התשיעי מלך צרפת, באומרו ששחרר את ירושלים עבור הנוצרים. עם זאת, היסטוריונים בני זמננו נוטים להאמין שאף שירושלים הייתה מטרה לפשיטה מונגולית אחת בתקופה זו, היא לא נכבשה.
המערכות המונגוליות של 1260 > תקרית צידון

ז'וליאן דה גרנייה (Julian de Grenier), צלבן שהיה נסיך צידון והבופור, שתואר על ידי בני זמנו כחסר אחריות וקל דעת, ניצל את ההזדמנות ב-1260 לפשוט על אזור הבקאע, שזמן קצר לפני כן נכבש על ידי המונגולים, על מנת לבזוז. כששלח מפקד המונגולים קיטבוקה את אחיינו יחד עם כוח קטן על מנת לקבל פיצויים, הם נפלו למארב ונטבחו על ידי ז'וליאן. קיטבוקה הגיב בכוח, פשט על העיר צידון, הרס את חומותיה וטבח בתושביה הנוצרים, אם כי המבצר של העיר החזיק כנראה מעמד.
המערכות המונגוליות של 1260 > קרב עין ג'אלות

לאחר שנסוגו מסוריה למצרים, ניהלו הממלוכים משא ומתן עם הפרנקים של ממלכת ירושלים שבירתה הייתה אז בעכו. הפרנקים החליטו לאמץ עמדה של נייטרליות פסיבית בין הממלוכים למונגולים, אף על פי שהממלוכים המוסלמים היו באופן מסורתי אויביהם של הצלבנים. נראה כי בתקופה ההיא, לאחר תקרית צידון, האמינו הפרנקים כי המונגולים מהווים איום גדול יותר עליהם מאשר המוסלמים. ההסכם איפשר לכוחות הממלוכים לעבור בשטחים שבשליטת הצלבנים בלא פגע, והם הצליחו לרכז צבא גדול על מנת להתעמת עם שרידי הצבא המונגולי בספטמבר 1260, בקרב עין ג'אלות (מעיין חרוד) שבעמק בית שאן. בקרב השיגו הממלוכים ניצחון מכריע שהיה בעל חשיבות רבה, משום שהיה זה הקרב הראשון שבו הובס הצבא המונגולי באופן מוחץ, והוא היווה, לפיכך, נקודת מפנה בהמשך ההתפשטות המונגולית. לאחר קרב זה, על אף שהמונגולים עתידים היו לנסות ולפלוש שוב לסוריה, הם לא הצליחו בכך עד לשנת 1300, שבה הם החזיקו בטריטוריה כבושה למשך מספר חודשים בלבד.
הפשיטות המונגוליות במהלך מסע הצלב התשיעי

בשנת 1269 החל הנסיך האנגלי אדוארד (לימים אדוארד הראשון, מלך אנגליה) במסע צלב משל עצמו, מסע הצלב התשיעי, לאחר שהושפע מסיפורי הגבורה על דודו, ריצ'רד לב הארי, ולאחר שהשתתף במסע הצלב השמיני הכושל שארגן לואי התשיעי מלך צרפת לתוניסיה. מספר האבירים ונושאי הכלים שלהם, שליוו את אדוארד במסע הצלב היה קטן; כ-230 איש, מתוך כוח שכלל קרוב לאלף לוחמים בסך הכל, שהובלו בשייטת של 13 ספינות. רבים מחברי חיל המשלוח של אדוארד היו חברים וקרובי משפחה כולל אשתו, אלאונורה מקסטיליה, אחיו, אדמונד, ובן דודו הנרי מאלמיין (Henry of Almain).
כשהגיע אדוארד לעכו ב-9 במאי 1271 שלח מיד משלחת לשליט המונגולי אבאקה. התוכנית של אדוארד הייתה להיעזר במונגולים על מנת לתקוף את השליט המוסלמי ביברס. בראש המשלחת עמדו רג'ינלד ראסל, גודפרי ולס וג'ון פרקר. אבאקה נענה בחיוב לבקשה של אדוארד במכתב שתאריכו 4 בספטמבר 1271. ההיסטוריונים רונסימן וגרוסה (Runciman and Grousset) מצטטים מתוך הכרוניקה הימי-ביניימית הכתובה צרפתית Estoire d'Eracles ("ההיסטוריה של הרקליוס"), שהיא המשך הכרוניקה הלטינית מן המאה ה-12 מאת ההיסטוריון ויליאם מצור:
שליחיו של סר אדוארד והנוצרים שנשלחו לטרטרים לבקש עזרה חזרו לעכו, והם הצליחו כל כך עד שהם הביאו את הטרטרים איתם, ופשטו על אדמות אנטיוכיה, חלב, חמן, וחומס ועד קיסריה. והם הרגו את כל הסרצנים שהם מצאו.
באמצע חודש אוקטובר 1271 הגיעו הכוחות המונגולים שאדוארד ביקש את עזרתם לסוריה, והחריבו יישובים מחלב דרומה. אבאקה, שהיה עסוק בשל עימותים אחרים בטורקסטן, היה מסוגל לשגר רק כוח בן 10,000 פרשים מונגולים בפיקודו של סמאגר מצבא הכיבוש של אנטוליה הסלג'וקית, בתוספת כוחות עזר סלג'וקים, אך הם גרמו לבריחה המונית של האוכלוסייה המוסלמית (שזכרה עדיין את המערכות הקודמות של קיטבוקה) דרומה עד קהיר. המונגולים הביסו את הכוחות הטורקמנים שהגנו על חלב, וגרמו לבריחת חיל המצב הממלוכי שבעיר. הם המשיכו בהתקדמותם דרומה לעיירות מערת אל נומן (معرة النعمان) ואפמיאה.
כשביברס יזם התקפת נגד ממצרים ב-12 בנובמבר, כבר נסוגו המונגולים מעבר לפרת, עקב חוסר יכולתם להתמודד עם כל הצבא הממלוכי.